Responsark til rapporter

Dette generelle ark kan være udgangspunkt for alt elevernes respons i forbindelse med rapportskrivning. Arket kan tilpasses den enkelte øvelse og elevernes niveau i form af stilladsering.

Når jeg anvender responsarket skriver jeg ikke i elevernes afleveringer. Dette er mere tidsbesparende. Det skaber overblik for eleverne. det hjælper mig til at "glemme" eleven i responsen og dermed fokusere på de objektive kriterier for et godt produkt.

Ved at anvende den same grundform til elevernes respons kan de selv følge med I om de bliver bedre fra rapport til rapport eller om nogle dele af rapporten er klart bedre end andre dele. Man kan også anvende arket og starte med kun at kommentarer på de første dele og løbende, som eleverne bliver bedre, sætte mere og mere på.

Man kan arbejde med elevernes forståelse af de taksonomiske niveauer vha. denne skabelon og dermed forventningsafstemme med dem om hvad der skal til for at opnå forskellige karakterer.

Anvendes en portfolio (fx OneNote klassenotesbøger, google classroom) til at give feedback vil eleverne også nemt kunne finde og bruge respons fra tidligere opgaver.

**En naturvidenskabelig rapport - responsark**

Navn:

|  |  |  |
| --- | --- | --- |
| **Rapportens del** | **Indhold** | **Kommentar** |
| Forside | Forsøgets titel og dato for udførelse, navn på makker eller makkere på forsøgsdagen. Evt. Illustration. |  |
| Formål | Baggrund for og formål med forsøget. |  |
| Evt. hypotese, hvis I har sådan en ellers springes dette punkt over |  |
| Teori | Relevant teori forklares |  |
| Formlers betydning |  |
| Udførelse | Liste over materialer |  |
| Skitse eller tegning af ***jeres*** opstilling med apparatur. |  |
| Fremgangsmåde – hvordan lavede I forsøget? Giv en kort og præcis beskrivelse af forsøgets gang med dine egne ord. Teksten skal kunne læses og forstås af en, der ikke kender forsøget. |  |
| Data | Målte data indføres i tabeller, som kommenteres med tekst |  |
| Evt. andre observationer nedskrives |  |
| Databehandling | Resultater og udregninger angives overskueligt fx i et skema |  |
| Vis ***et*** gennemregnet eksempel med anvendelse af formler. |  |
| Eventuelle grafer laves med titel, symboler og enheder på akserne og *kommenteres* |  |
| Diskussion | Vurder resultaterne fx ved sammenligning med tabelværdier og udregn afvigelse |  |
| Fejlkilder – der er indbygget i forsøgsmetoden, omtales og anvendes bl.a. til at forklare mulige afvigelser fra forventede resultater |  |
| Konklusion | Giv en konklusion på formålet med forsøget, hvis der er fremsat en hypotese, skal det fremgå, om den er bekræftet eller ej. |  |
| Opgaveteknisk |  |  |
| Sprogligt |  |  |
| Hvad er godt? |  | |
| Hvad skal blive bedre næste gang? |  | |